Komission asetus (EY) N:o 1481/2000,
annettu 6 päivänä heinäkuuta 2000,
neuvoston asetuksissa (ETY) N:o 1600/92 ja (ETY) N:o 1601/92 säädetyn Azorien, Madeiran ja Kanariansaarten arvioidun sokerin hankintataseen vahvistamisesta markkinointivuodeksi 2000/2001
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 10 artiklan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(3), sellaisena kuin se on viimeksi muutettuna asetuksella (EY) N:o 1257/1999, ja erityisesti sen 3 artiklan 4 kohdan ja 7 artiklan toisen kohdan,
sekä katsoo seuraavaa:
(1) Azorien, Madeiran ja Kanariansaarten arvioitu sokerin hankintatase markkinointivuodeksi 2000/2001 vahvistetaan asetusten (ETY) N:o 1600/92 ja (ETY) N:o 1601/92 2 artiklan mukaisesti komission asetuksella (ETY) N:o 2177/92(4), sellaisena kuin se on viimeksi muutettuna asetuksella (EY) N:o 1434/1999(5). Olisi vahvistettava mainitun 2 artiklan mukaisesti ja arvioiden perusteella näiden järjestelmien hankintatase markkinointivuodeksi 2000/2001 Portugalin ja Espanjan viranomaisten toimittamien puolueettomien tietojen perusteella ja markkinoiden kysyntää vastaavasti.
(2) Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan markkinointivuoden 2000/2001 osalta asetuksen (ETY) N:o 2177/92 liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä heinäkuuta 2000.